2003 թուականին, երբ շատ երիտասարդ Հենրիխ Մխիթարեան կը մարզուէր պրազիլական Սան Փաուլօ ակումբին մէջ՝ Ֆապիօ Մահսէրէճեան հանդիպած է անոր հետ: Այդ հանդիպումէն ծանօթ է այն, որ հայազգի բնաբոյժը իր հայրենակից եւ ապագայ խոստմնալից ֆութպոլի աստղ Հենրիխ Մխիթարեանին խորհուրդ տուած է, որ ան մարզումներուն ընթացքին պէտք է աւելի ուշադրութիւն դարձնէ մկանային զանգուած հաւաքելու վրայ: Վերջերս պրազիլական Սան Փաուլօ ակումբը իր թուիթըրեան էջին վրայ հրապարակած է պատանի Մխիթարեանի մարզումներուն լուսանկարը եւ գրած՝ «Ինչպիսի՜ յիշողութիւն, երբ ըլլաս Պրազիլիոյ մէջ, նորէն այցելէ մեզի, Մխիթարեան: Մեր դռները միշտ բաց են քու առջեւդ»: Մխիթարեան պատասխանած է. «Շնորհակալ եմ, անշուշտ, կ՚ընեմ ատիկա»: